Jeg købte for 3 uger siden en vaskemaskine ved Elgiganten. Jeg betaler ekstra for levering og montering, da jeg vil sikre mig, at det bliver koblet rigtigt til. Efter montøren har været her, konstaterer jeg hurtigt, at installationen ser lidt tvivlsom ud. Jeg kontakter derfor 2 bekendte, der er elektrikere, og sender dem fotos, og spørger om denne installation er lovlig. Jeg får besked fra begge, at det er den ikke. 
Ledningen til maskinen, var ikke lang nok, så montøren vælger at sætte et ekstra stykke ledning i. Det gør han, ved at klippe den eksisterende ledning midt over, og sætte et stykke ind, samlet med almindelige samlemuffer. Afisoleringen af ledningerne i forbindelse med samlingerne, er utrolig ringe. Der er flere steder huller ind til kobberet, og mufferne er ikke blevet lukket tæt. Den ene muffe er lagt i en boks, men er ikke fastgjort i boksen, og boksen er hverken tætnet eller fastgjort. (som mine elektrikere eller oplyste mig om, er lovkravet i vådrum)
 Derudover er det synsmæssigt ikke særlig kønt, at have sådan et par samlemuffer hængende!
Jeg henvender mig så til Elgiganten, med billederne af installationen, samt de ulovlige samlinger på ledningen, og påpeger at installationen er ulovlig. Der går 3 dage, inden jeg får svar, og får først svar efter at have henvendt mig i en privatbesked på facebook. Altså når jeg på 3 dage, at sende 3 beskeder, forsøgte også at ringe, men køen var for lang.
På tredjedagen får jeg et svar pålydende "umiddelbart skulle installationen være lovlig"!! 
Jeg skriver så en lidt længere mail, hvor jeg punkt for punkt forklarer hvilke krav, der i forbindelse med installationen ikke er overholdt. Derefter bliver jeg kontaktet af montøren, der beklager den ringe installation en af hans folk har lavet. Han tilbyder at komme og lave det om. Det takker jeg ja til, han kommer tirsdagen efter, altså næsten en uge efter første besøg. Efter at aftalen er hus med Elgiganten, ringer jeg derind og oplyser om det aftalte. Jeg udtrykker min utilfredshed, og siger at jeg ikke vil betale for monteringen, hvilket jeg også får medhold i at jeg ikke skal. Vi aftaler, at jeg kontakter dem igen tirsdag, når installationen er blevet udført korrekt. 
Tirsdag nævner jeg for montøren, at jeg havde betalt 150 kr. til den anden montør for det stykke ledning han havde sat i. Til det svarede han, at normalt koster det 250 kr. at sætte en helt ny i, hvilket han havde gjort uden merbetaling. Jeg følte mig i den grad snydt, og ikke taget seriøst. Er uforstående for, at man skal betale fuld pris for en service man ikke har fået, ydermere en ulovlig installation. Jeg kontakter Elgiganten, og udtrykker endnu engang min utilfredshed med montøren, og at jeg ønsker de 150 plus monteringen retur, og at jeg synes det er et yderst ringe forløb jeg har været igennem. Dertil skal siges, at jeg har haft en sprit ny vaskemaskine til at stå i min nyindflyttede lejlighed, som jeg ikke kunne anvende, og derfor ikke kunne vaske tøj, i lidt over en uge. Jeg fortæller også om den urimelig lange svar tid, og det lidt flabede svar jeg havde fået, omkring installationen, der "umiddelbart var lovlig". Jeg føler, at hvis jeg ikke havde påpeget det endnu engang, havde de ikke taget det alvorligt. Hun beklager hændelserne og tilbyder mig et gavekort på 500 kr. som kompensation for at installationen var ulovlig, og som plaster på såret, for at jeg ikke havde kunnet bruge maskinen. 
Der går så en uge, og jeg har hverken set penge eller gavekort. Jeg kontakter igen Elgiganten, og påpeger at jeg synes det er enormt ringe service, at jeg selv skal anmode om kompensationen, samt mine penge retur, endnu engang. Jeg skriver at jeg synes det er billigt sluppet, at man lover noget, man ikke overholder, og at min tålmodighed var ved at være brugt op, og tilføjede, at jeg ikke længere synes at en kompensation på 500 kr. var tilstrækkelig i forhold til mine oplevelser, og mangel på service. 
Svaret jeg får, er at det havde været deres opfattelse, at jeg var tilfreds med den kompensation de havde tilbudt, men at jeg måtte sige, hvad der skulle til, hvis jeg ikke var alligevel. 
Jeg svarer tilbage, at jeg synes det var rimeligt, at jeg kunne få både levering og montering retur, plus de 150 jeg havde betalt til chaufføren, for ledning, og selvfølgelig det gavekort vi havde snakket om. At jeg synes hele hændelsen havde trukket utrolig meget i langdrag og at det var for dårligt at jeg selv skal henvende mig igen, for at få det der er aftalt. 
Svaret jeg så får, er at de ikke kan tilbyde mig mere i kompensation. Vi diskuterer lidt frem og tilbage, men det er så det endelige svar. 
Jeg forstår ikke, hvorfor man så tilbyder at finde en anden løsning, hvis det ikke er det man er interesseret i at finde. Dertil skal så tilføjes at jeg stadig en uge yderligere efter, ikke har modtaget min kompensation i form af gavekort. Jeg er godt træt af Elgiganten, og jeg har faktisk slet ikke lyst til at handle der igen! Jeg synes det er ringe, at der er så længe ventetid, på kompensationen, og det føles som om at man ikke bliver hørt eller taget alvorligt. 
Jeg har haft utrolig meget tålmodighed, da jeg selv arbejder med kundeservice, men det her, har været så helt ubeskriveligt ringe service, at jeg ikke hverken kan eller vil holde mig tilbage længere! 
Jeg håber at dette når ud til bare nogle stykker, og at i fravælger Elgiganten som montør af hvidevarer. De er tydeligvis ikke kompetente til at udføre den service! Kundeservice burde være en af mærkesagerne for sådan en virksomhed, men er endnu engang bevist, at det ikke er, de har billige varer, og så skal vi bare finde os i elendig service!